Септември - ЦСКА | BetPortal.bg
Начало » Футболни прогнози » Септември – ЦСКА
Септември – ЦСКА
Футболни прогнози август 11, 2017
Септември (София) посреща ЦСКА-София в мач от петия кръг на българското футболно първенство. Двубоят е тази вечер на националния стадион „Васил Левски“ от 21:00 часа.
Символичните домакини Септември със сигурност няма да се чувстват като такива, след като ЦСКА-София ще има много повече фенове на „Васил Левски“. Тимът на Димитър Васев се намира на 11-то място в класирането с актив от три точки. В миналия кръг мачът на Септември срещу Ботев бе отложен, така че те за последно бяха на терена при домакинската загуба с 0:2 от Славия. Септември София загуби и двете си домакинста до момента като в първия кръг отстъпи на Дунав отново с 0:2.
Отборът на ЦСКА се намира на трето място във временното класиране с актив от седем точки. Те започнаха слабо шампионата, но пък в последните си два мача вкараха общо десет гола. В миналия кръг „червените“ надвиха много лесно Локомотив Пловдив с 4:1 у дома, а преди това разгромиха другия пловдивски тим – Ботев, с 6:2 в Коматево. Нападателят Фернандо Карагна се разписа и в двата мача, след като не успя да вкара в първите два кръга. Очакванията към него са доста големи, както и към опитните играчи като Станислав Манолев, Николай Бодуров и т.н. Манолев изигра много силен мач срещу Локомотив Пловдив като вкара последното попадение за своя тим. Срещу тима на Септември наставникът на „армейците“ Стамен Белчев е малко вероятно да прави промени, така че очакваме отново същия състав, който победи „смърфовете“. В тази среща ЦСКА-София няма право на грешка, ако иска да атакува първото място и трябва да вземе трите точки на националния стадион в петък.
Септември допусна поражения с два гола разлика от Славия и Дунав като и в двете срещи изоставаше още на почивката. Предвид доста по-класният тим на ЦСКА, очакваме „червените“ да вземат аванс през първото полувреме и да спечелят мача.